ഒരു ബഞ്ചില് രണ്ടു കുട്ടികള്, ഉച്ചഭക്ഷണം ഒഴിവാക്കി പകരം അലവന്സ് നല്കും സ്കൂള് തുറക്കുന്നതിനുള്ള മാര്ഗനിര്ദേശം തിരുവനന്തപുരം: സ്കൂള് തുറക്കുന്നതിനുള്ള കരട് മാര്ഗനിര്ദേശം തയാറായതായി വിദ്യാഭ്യാസ മന്ത്രി വി. ശിവന്കുട്ടി. അഞ്ച് ദിവസത്തിനകം മാര്ഗനിര്ദേശം പുറത്തിറങ്ങും. ക്ലാസുകള് തുടങ്ങുന്നതിന് മുന്പായി പി.ടി.എ യോഗം വിളിച്ചുചേര്ക്കുമെന്ന് വിദ്യാഭ്യാസമന്ത്രി വാര്ത്താ സമ്മേളനത്തില് പറഞ്ഞു.ഒരു ബഞ്ചില് രണ്ടു കുട്ടികള് എന്നതാണ് പൊതു നിര്ദേശമെന്നും വിദ്യാര്ഥികളെ കൂട്ടം കൂടാന് അനുവദിക്കില്ലെന്നും മന്ത്രി പറഞ്ഞു. വിദ്യാര്ഥികള്ക്ക് യൂണിഫോം നിര്ബന്ധമാക്കില്ല. ഉച്ചഭക്ഷണം ഒഴിവാക്കി പകരം അലവന്സ് നല്കും. സ്കൂളിന് മുന്നിലെ ബേക്കറികളും മറ്റും ഭക്ഷണം കഴിക്കാന് അനുവദിക്കില്ല. ഓട്ടോയിലും രണ്ടു കുട്ടികളെ മാത്രമേ അനുവദിക്കൂ. സ്കൂളുകളില് ഊഷ്മാവ് പരിശോധിക്കാനുള്ള സംവിധാനം ഉണ്ടാക്കും. ഓക്സിജന്റെ അളവ് പരിശോധിക്കാനുള്ള സംവിധാനവും സ്കൂളില് ഉണ്ടാക്കും. ഭിന്നശേഷിക്കാരായ കുട്ടികളെ ആദ്യഘട്ടത്തില് അയക്കേണ്ടതില്ല. ചെറിയ ലക്ഷണങ്ങള് പോലുമുള്ള കുട്ടികളെ സ്കൂളില് അയക്കരുത്. അടിയന്തരഘട്ടമുണ്ടായാല് അത് നേരിടാനുള്ള സംവിധാനം എല്ലാ സ്കുളിലും ഒരുക്കും.ഇത് കൂടാതെ രക്ഷകര്ത്താക്കള്ക്ക് ഓണ്ലൈനിലൂടെ ബോധവത്കരണ ക്ലാസ് നടത്തും. ക്ലാസിനെ വിഭജിക്കുമ്ബോള് അതിന്റെ ചുമതലയുള്ള അധ്യാപകര് കുട്ടികളുമായി ഫോണില് ബന്ധപ്പെടണം. സ്കൂള് ബസിന് ഫിറ്റ്നസ് സര്ട്ടിഫിക്കറ്റ് നിര്ബന്ധമാണ്. സ്കൂളിലെ തിക്കും തിരക്കും ഒഴിവാക്കണമെന്നും വിദ്യാഭ്യാസമന്ത്രി പറഞ്ഞു. ഒന്നു മുതല് ഏഴു വരെ ക്ലാസുകളും പത്ത്, പന്ത്രണ്ട് ക്ലാസുകളുമാണ് നവംബര് ഒന്നാം തിയ്യതി തുറക്കുക.